Benešov nad Ploučnicí
Benešov nad Ploučnicí (saksa keeles Bensen või Beneschau) on linn Tšehhis Ústí maakonnas Děčíni ringkonnas. Linn asub Ploučnice jõe ääres, Děčínist ligi 8 km kagus ja Ústí nad Labemist umbes 21 km idakirdes. Linn on tõenäoliselt asutatud 1230. aastatel. Benešov nad Ploučnicít on ürikutes esmamainitud 1311. aastal. Benešov nad Ploučnicí vanalinn on alates 1992. aasta septembrist ajalooline linnakaitseala. Linnas asub 16. sajandil rajatud renessanss-stiilis lossikompleks, mis koosneb ülemisest ja alumisest lossist.